62022CO0596_INF
Tiesas (septītā palāta) 2023. gada 28. februāra rīkojums –
Kreis Gütersloh
(lieta C‑596/22) (
1
)
Lūgums sniegt prejudiciālu nolēmumu – Tiesas Reglamenta 99. pants – Vide – Noteiktu sabiedrisku un privātu projektu ietekmes uz vidi novērtējums – Direktīva 2011/92/ES – Pienākums veikt ietekmes uz vidi novērtējumu vai pārbaudīt katru gadījumu – Projektu kumulatīvā ietekme – Gaļas mājputnu novietņu būvniecība tiešā līdzīgu novietņu tuvumā
1.
Prejudiciāli jautājumi – Atbilde, kas nerada nekādas pamatotas šaubas – Skaidri no judikatūras izsecināma atbilde – Reglamenta 99. panta piemērošana
(LESD 267. pants; Tiesas Reglamenta 99. pants)
(skat. 24. un 25. punktu)
2.
Vide – Noteiktu projektu ietekmes uz vidi novērtējums – Direktīva 2011/92 – II pielikumā uzskaitīto projektu pakļaušana novērtējumam – Viena projekta kumulatīvās iedarbības ar citiem projektiem ņemšanas vērā – Valsts tiesiskais regulējums, kurā pienākums novērtēt šo kumulatīvo iedarbību attiecināts tikai uz projektiem, kas saistīti ar kopējām iekārtām – Nepieļaujamība
(Eiropas Parlamenta un Padomes Direktīvas 2011/92, kurā grozījumi izdarīti ar Direktīvu 2014/52, 4. panta 3. punkts un III pielikuma 1. panta b) punkts un 3. panta g) punkts)
(skat. 27. – 34. punktu un rezolutīvās daļas 1. punktu)
3.
Vide – Noteiktu projektu ietekmes uz vidi novērtējums – Direktīva 2011/92 – II pielikumā uzskaitīto projektu pakļaušana novērtējumam – Pārbaude katrā atsevišķā gadījumā – Valsts tiesiskais regulējums, kurā šāda pārbaude paredzēta tikai attiecībā uz projektiem, kuri atsevišķi nesasniedz I pielikumā paredzēto limitu – Pieļaujamība – Šāda projekta kumulatīvās iedarbības ar citiem projektiem ņemšanas vērā – Projekts, kas, aplūkojot to kopā ar citiem projektiem, sasniedz I pielikumā paredzēto limitu – Projekta rādītājs, kam var būt būtiska ietekme uz vidi
(Eiropas Parlamenta un Padomes Direktīva 2011/92, kurā grozījumi izdarīti ar Direktīvu 2014/52, 2. panta 1. punkts, 4. panta 2. punkta a) apakšpunkts un I pielikuma 17. panta a) punkts un II pielikums)
(skat. 37. un 47. punktu un rezolutīvās daļas 2. punktu)
Rezolutīvā daļa
1)
Eiropas Parlamenta un Padomes Direktīvas 2011/92/ES (2011. gada 13. decembris) par dažu sabiedrisku un privātu projektu ietekmes uz vidi novērtējumu, kurā grozījumi izdarīti ar Eiropas Parlamenta un Padomes Direktīvu 2014/52/ES (2014. gada 16. aprīlis), 4. panta 3. punkts, skatīts kopsakarā ar Direktīvas 2011/92 ar grozījumiem III pielikuma 1. punkta b) apakšpunktu un 3. punkta g) apakšpunktu,
ir jāinterpretē tādējādi, ka
tam ir pretrunā dalībvalsts tiesiskais regulējums, atbilstoši kuram pienākums novērtēt iespējamo projekta ietekmi kopā ar citiem projektiem, ir tikai situācijās, kad šo iekārtas projektu un šos citus projektus saista tiem kopējas iekārtas.
2)
Direktīva 2011/92, kurā grozījumi izdarīti ar Direktīvu 2014/52
ir jāinterpretē tādējādi, ka
tai pretrunā nav dalībvalsts tiesiskais regulējums, kurš projektam, kas atsevišķi nesasniedz Direktīvas 2011/92 I pielikuma 17. punkta a) apakšpunktā paredzēto limitu, bet sasniedz to tad, ja to aplūko kopā ar citiem projektiem, paredz vienīgi katra gadījuma pārbaudi Direktīvas 2011/92 ar grozījumiem 4. panta 2. punkta a) apakšpunkta izpratnē. Veicot šo katra gadījuma pārbaudi, apstāklis, ka šāds projekts sasniedz šo limitu tad, ja to aplūko kopā ar citiem projektiem, tomēr var būt norāde uz to, ka šim projekts var būt būtiska ietekme uz vidi Direktīvas 2011/92 ar grozījumiem 2. panta 1. punkta izpratnē.
(
1
)	OV C 463, 5.12.2022.